**TEHNISKĀ SPECIFIKĀCIJA**

**iepirkums “Tehniski ekonomiskā pamatojuma (TEP) izstrāde un alternatīvu izvērtējums AS “Daugavpils satiksme” tramvaju infrastruktūras attīstībai un jaunu maršrutu veidošana”, identifikācijas Nr.ASDS/2020/4**

1. **Vispārīga informācija**

AS “Daugavpils satiksme” 2019.gadā ir nodrošinājusi pasažieru pārvadājumus 3 tramvaju maršrutos un 34 autobusu maršrutos pārvadājot kopumā vairāk kā 15 milj. pasažieru.

Laika posmā no 2012.gada piesaistot Eiropas Savienības fondu līdzekļus, pakāpeniski tiek nodrošināta esošās tramvaju transporta infrastruktūras attīstība, ir rekonstruēti 6.2 km sliežu ceļu un saistītās infrastruktūras 18. novembra ielas posmā, izbūvēts tramvaju līnijas pagarinājums Stropu mikrorajona virzienā, kā arī uzsākti esošo sliežu ceļa rekonstrukcijas darbi Daugavpils pilsētas centra rajonā līdz Stacijas ielas apgriešanās aplim. Nodrošināta kontakttīkla atjaunošana un pielāgošana stieņveida un pantogrāfa tipa strāvas uztvērēju izmantošanai. Rekonstruētas pārveidošanas apakšstacijas un izbūvēta jauna kabeļlīnija.

Ievērojot, ka pasažieru pārvadājumi ar tramvajiem ir videi draudzīgāki un izmaksas ir zemākas nekā autobusu pārvadājumos ar parkā esošajiem autobusiem, attīstot sabiedriskā transporta pakalpojumus un pieejamību AS ‘’Daugavpils satiksme’’ plāno veidot jaunus maršrutus.

Atbilstoši pašvaldības apstiprinātajam pilsētas teritorijas plānojam ir plānots gan esošo tramvaju līniju pagarinājums, gan tramvaju līnijas jaunbūve uz vienu no lielākajiem pilsētas mikrorajoniem “Jaunā Forštade”, kā arī perspektīvais līnijas savienojums ar pilsētas centru pa Stacijas ielu.

1. **Iepirkuma priekšmets**

2.1.Tehniski ekonomiskā pamatojuma izstrāde un alternatīvu izvērtējums būvniecības iecerēm:

2.1.1. jaunas tramvaju līnijas izbūvei Vaiņodes ielas posmā, savienojot pilsētas apkaimes “Ķīmija” - “Vecstropi” Daugavpilī ( Aleternatīva 1(A1));

2.1.2.jaunas tramvaju līnijas izbūve 2.(otrā) maršruta tramvaju līnijas pagarinājumam līdz pilsētas mikrorajonam “Jaunā Forštdade” (Ventspils ielas Aglonas ielas krustojums – Slāvu iela- Mazā Viļņas iela – Latgales iela ) paredzot divus alternatīvus izvietojumus mikrorajona robežās(Alternatīva 2(A2)) :

2.1.2.1.Vidzemes iela -Aveņu iela atbilstoši pielikumā pievienotajai shēmai(Alternatīva 2.1.(A 2.1.));

2.1.2.2.Vidzemes ielas un Latgales ielas krustojums - Piekrastes iela - Arendoles iela – Aveņu iela atbilstoši pielikumā pievienotajai shēmai(Alternatīva 2.2.(A2.2.)).

2.1.3. Jaunas tramvaju līnijas izbūve Jaunās Forštades savienojuma veidošanai ar pilsētas centru Latgales ielas un Vidzemes ielas krustojums - Vaļņu iela – Cēsu iela - Odu iela - Stacijas iela atbilstoši pielikumā pievienotajai shēmai (Alternatīva 3, (A3)).

1. **Tehniski ekonomiskā pamatojuma izstrādes apjoms, sastāvs A1, A2, A3**
	1. Esošās situācijas analīze, tsk. patreizējo resursu izvērtējums;
		1. Infrastruktūras, sabiedriskā transporta raksturojums, pārējās infrastruktūras raksturojums;
		2. Potenciālo pasažieru plūsmu, skaita modelēšana, tsk. ietekme uz pasažieru pārvadājumiem autobusu maršrutos katrai no alternatīvām;
		3. Tramvaju transporta pieprasījuma novērtējums;
	2. Tramvaju līniju izbūves vietas pamatojums, tehniskie risinājumi, riski un šķēršļi:
		* 1. Alternatīvu tramvaju līniju izvietojuma, tehnisko risinājumu sagatavošana sekojošā apjomā:

3.1.3.1.Paskaidrojuma raksts;

3.1.3.2.Vizualizācija;

3.1.3.3.Provizoriskās kopējās izmaksas, iekļaujot sadalījumā: sliežu ceļu un saistītās infrastruktūras izbūve, esošo inženierkomunikāciju pārbūve , kontakttīkla izbūve);

3.1.3.4. Provizoriskos būvniecības darbu īstenošanas termiņus, paredzēt iespēju īstenošanu sadalīt kārtās ņemot vērā, ka prioritārā ideja ir īstenojama ne vēlāk kā 2023. gada 31. decembris.

3.2.1.2. Izstrādājot tehniskos risinājumus, aprēķinus paredzēt:

3.2.1.2.1. Alternatīvai A1 vienu sliežu ceļu, kā arī esošo sliežu ceļu rekonstrukciju depo teritorijā Jātnieku ielā 90, Daugavpilī;

3.2.1.2.2. Alternatīvai A2 divu sliežu ceļu izbūvi;

3.2.1.2.3. Alternatīvai A3 divu sliežu ceļu izbūvi;

* 1. Būvniecības ieceru realizācijas ietekme uz apkārtējo vidi, SEG emisju samazinājumu aprēķins;

 ***Ievērībai!!***

\*Izvietojuma un tehnisko risinājumu sagatavošanā ir iespējams izmantot pašvaldības rīcībā esošo topogrāfisko materiālu;

* 1. Tramvaju līniju infrastruktūras uzturēšanas izdevumu aprēķins un prognoze, ietekme uz tramvaju pārvadājuma pakalpojuma pašizmaksu;
	2. Izmaksu un ieguvumu analīzes izstrāde A1, A2, A3:
		1. Projekta ieviešanas alternatīvu analīze;
		2. Finanšu analīze;
		3. Sociālekonomiskā analīze;
		4. Jūtīguma un risku analīze;
		5. Īstenošanas termiņu ietekme;
	3. Izvēlētās alternatīvas (projekta) pamatojums
		1. Tehniskie aspekti;
		2. Finansiālie aspekti;
		3. Vides aspekti;
	4. Alternatīvu būvniecības procesa sadalījums kārtās, realizācijas gaita nosakot izvēlēto alternatīvu kā prioritāri.
1. **Darbu izpildes termiņi**
2. (trīs) mēnešu laikā no Līguma noslēgšanas dienas.
3. **Darbu apmaksas termiņš**
4. kalendāras dienas no pieņemšanas- nodošanas akta un pavadzīmes abpusējas parakstīšanas brīža.
5. **Finanšu piedāvājumu vērtējuma kritērijs**

Zemākā summa. Finanšu piedāvājumam jābūt noformētam pēc AS “Daugavpils satiksme” parauga. Pretendentam jāaizpilda visas tukšas Finanšu piedāvājuma parauga ailes. Ailē „Uzņēmuma rekvizīti” jāaizpilda: uzņēmuma nosaukums, reģistrācijas numurs, juridiskā adrese, bankas rekvizīti (nosaukums un konta numurs), uzņēmuma tālruņa numurs, e-pasta adrese. Ailē „Vieta” jānorāda pilsētas nosaukumu, kur ir parakstīts Finanšu piedāvājums, ailē „Datums” jānorāda datumu, kad ir parakstīts Finanšu piedāvājums un ailē „amats, paraksts, v. uzvārds, kontakttālrunis” jānorāda Finanšu piedāvājumu parakstījušas personas amatu, v.uzvārdu un kontakttālruni. Neparakstītie Finanšu piedāvājumi tiks izslēgti no tālākas vērtēšanas.

1. **Finanšu piedāvājumu iesniegšanas prasības.**

 Pa pastu: AS “Daugavpils satiksme” 18.Novembra iela 183, Daugavpils, LV-5417; personīgi: AS “Daugavpils satiksme” Daugavpilī, 18.Novembra ielā 183, 1. kab.; pa e-pastu (noskenēta veidā vai parakstīto ar drošo elektronisku parakstu): info@dsatiksme.lv.

1. **Finanšu piedāvājumu un atlases dokumentu vērtēšana**

 Gadījumā, ja pārbaudot Pretendenta Finanšu piedāvājumu, ir konstatēts, ka pretendenta Finanšu piedāvājums ir neatbilstoši noformēts, AS “Daugavpils satiksme” ir tiesīga izslēgt Pretendenta piedāvājumu no tālākas vērtēšanas. Aritmētisko kļūdu konstatēšanas gadījumā, AS “Daugavpils satiksme” tās izlabo, rakstiski informējot par to Pretendentu, nosūtot vēstuli pa e-pastu, kurš ir norādīts ailē „Uzņēmuma rekvizīti”. AS “Daugavpils satiksme” nepārbauda Finanšu piedāvājumus, kuri ir izslēgti no tālākas vērtēšanas.

 Pasūtītājs izslēgs pretendentu, kuram būtu piešķiramas līguma slēgšanas tiesības, no dalības iepirkumā, ja:

* pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai tas tiek likvidēts;
* pasūtītājs konstatē, ka saskaņā ar Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumā ievietoto informāciju pretendentam vai piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 eiro, Pasūtītājs nosaka termiņu — 3 dienas pēc informācijas izsniegšanas vai nosūtīšanas dienas — apliecinājuma iesniegšanai par to, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu (tai skaitā valsts sociālās apdrošināšanas obligāto iemaksu parādu), kas kopsummā pārsniedz 150 euro. Ja noteiktajā termiņā apliecinājums nav iesniegts, Pasūtītājs pretendentu izslēdz no dalības iepirkumā.

Parakstot un iesniedzot Finanšu piedāvājumu, Pretendents apliecina, ka tam ir iespēja uzsākt un veikt līguma realizāciju par tam pieejamiem finanšu resursiem un avansa maksājums no pasūtītāja puses nav nepieciešams.

Piedāvājums jāparaksta personai, kura likumiski pārstāv Pretendentu, vai ir pilnvarota pārstāvēt Pretendentu šajā iepirkuma procedūrā (**iesniedzot pilnvaras apliecinātu kopiju**).

Finanšu piedāvājums jāiesniedz: **līdz 20.02.2020. plkst. 10.00.** Ja Finanšu piedāvājums iesniegts pēc norādītā piedāvājumu iesniegšanas termiņa beigām, to nereģistrē un atdod vai nosūta atpakaļ Pretendentam.

1. **Prasības pretendentiem**
	1. Pieredze līdzīgu pasūtījumu izpildē (TEP vai Ieguvumu izmaksu analīzes izstrādē) sabiedriskā transporta nozarē, kas apliecināma ar Pretendenta informāciju, uzkaitot objektus;
	2. Pretendentam jāpiesaista kvalificēti speciālisti: teritorijas plānotāju; sliežu ceļu vai ceļu projektētājs, kam ir pieredze sliežu ceļu  un saistītās infrastruktūras izbūves tehniskās dokumentācijas, risinājumu izstrādē, vai autoruzraudzības nodrošināšanā.  Pieredze apliecināma ar projektētāja CV un pasūtījumu apliecinošiem dokumentiem; citus speciālistus, kas ir nepieciešami līguma izpilde.
	3. Ja Pretendents darbu izpildei plāno piesaistīt apakšuzņēmējus jāiesniedz:
* Pretendenta rakstveida informācija, norādot tās līguma daļas, kuras nodos izpildei apakšuzņēmējiem, kā arī visus paredzamos apakšuzņēmējus;
* katra apakšuzņēmēja reģistrācijas apliecināta apliecības kopija (ja apakšuzņēmējs ir juridiska persona);
* katra apakšuzņēmēja rakstisks apliecinājums, ka viņš piekrīt būt par apakšuzņēmēju.
1. **Papildus informācijas pieprasīšana**

Ja pretendents ir laikus pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz trīs darbdienu laikā, bet ne vēlāk kā sešas dienas pirms pieteikumu vai piedāvājumu iesniegšanas termiņa beigām.

Pasūtītājs ir tiesīgs pieprasīt pretendentu vai kompetentas institūcijas izskaidrot pretendenta iesniegto dokumentu vai pieteikumu, ja iesniegtā informācija vai dokuments ir neskaidrs vai nepilnīgs. Pasūtītājs termiņu nepieciešamās informācijas vai dokumenta iesniegšanai nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai.

 Kontaktpersona – AS “Daugavpils satiksme” tehniskais direktors Dmitrijs Rodionovs, tel. 28297252.

**Finanšu piedāvājums**

**Pretendents:**

 (Pretendenta nosaukums, reģ.Nr., juridiskā adrese)

Konkursa nosaukums un identifikācijas numurs**:**

Iepirkuma **“Tehniski ekonomiskā pamatojuma (TEP) izstrāde un alternatīvu izvērtējums AS “Daugavpils satiksme” tramvaju infrastruktūras attīstībai un jaunu maršrutu veidošana”, identifikācijas Nr.ASDS/2020/4**

**Kam:**  AS ,,Daugavpils satiksme” iepirkuma komisijai

Pārskatot iepriekšminētos Iepirkuma dokumentus un līguma projekta noteikumus, mēs, apakšā parakstījušies, piedāvājam veikt **tehniski ekonomiskā pamatojuma (TEP) izstrādi un alternatīvu izvērtējumu AS “Daugavpils satiksme” tramvaju infrastruktūras attīstībai un jaunu maršrutu veidošanai,** atbilstoši tehniskās specifikācijas prasībām un norādītos izpildes termiņos, līguma prasībām saskaņā par piedāvājuma cenu:

|  |  |  |
| --- | --- | --- |
| **Nr.p.k.** | **Pasūtjums** | **Cena EUR, bez PVN** |
| 1. | **Tehiski ekonomiskā pamatojuma istrāde** |  |
| 2. | **Alternatīvu izvērtējums** |  |
| **Kopā:** |  |
| Līguma izpildes termiņš  | Līguma izpilde ne vēlāk kā trīs mēnešu laikā no Līguma parakstīšanas brīža. |  |
| Apmaksas noteikumi | 20 kalendāras dienas no pasūtījuma pieņemšanas-nodošanas akta vai darbu izpildes akta un attiecīgas pavadzīmes parakstīšanas brīža |  |

Šis piedāvājums ir spēkā 120 (viens simts divdesmit) dienu laikā no piedāvājumu atvēršanas dienas, tas mums būs saistošs un var tikt apstiprināts jebkurā brīdī līdz noteiktā perioda beigām.

Ar savu parakstu apliecinām, ka piedāvājums pilnīgi atbilst tehniskās specifikācijas prasībām un uzņēmumam nav nodokļu parādu, kā arī līguma izpildes laikā no pasūtītāja netiks pieprasītas papildus finansējums līguma izpildei un finanšu piedāvājuma summā iekļauti visi izdevumi.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 (vieta) (datums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (amats, paraksts, vārds, uzvārds)

**LĪGUMA PROJEKTS**

Daugavpilī 2020.gada \_\_\_\_\_\_\_\_\_\_\_\_

**AS ,,Daugavpils satiksme”**, reģistrācijas Nr.41503002269, juridiskā adrese 18.Novembra ielā 183, Daugavpilī, tās valdes locekļa Sergeja Blagovešcenska personā, kurš rīkojas saskaņā ar Statūtiem (turpmāk – Pasūtītājs) no vienas puses un,

\_\_\_\_\_\_\_\_\_\_\_\_\_\_\_\_\_\_\_\_\_\_, reģ.Nr.\_\_\_\_\_\_\_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ personā, kurš/a rīkojas uz \_\_\_\_\_\_\_\_\_\_\_\_\_\_\_\_\_ pamata (turpmāk – Izpildītājs) no otras puses, abi kopā saukti Puses, bet katrs atsevišķi saukts Puse, pamatojoties uz AS ,,Daugavpils satiksme” iepirkuma komisijas 2020.gada \_\_\_\_\_\_ ziņojumu “Tehniski ekonomiskā pamatojuma (TEP) izstrāde un alternatīvu izvērtējums AS “Daugavpils satiksme” tramvaju infrastruktūras attīstībai un jaunu maršrutu veidošanai”, identifikācijas Nr.ASDS/2020/4, noslēdza šādu līgumu, turpmāk – Līgums:

1. **Līguma priekšmets**
	1. Pasūtītājs uzdod, un Izpildītājs par samaksu apņemas Līgumā noteiktajā kārtībā, termiņos un pienācīgā kvalitātē, ievērojot Latvijas Republikas (turpmāk - LR) normatīvo aktu prasības, veikttehniski ekonomiskā pamatojuma (TEP) izstrādi un alternatīvu izvērtējumu AS “Daugavpils satiksme” tramvaju infrastruktūras attīstībai un jaunu maršrutu veidošanai (turpmāk – TEP), atbilstoši iepirkuma “Tehniski ekonomiskā pamatojuma (TEP) izstrāde un alternatīvu izvērtējums AS “Daugavpils satiksme” tramvaju infrastruktūras attīstībai un jaunu maršrutu veidošanai” dokumentācijas (turpmāk – Iepirkuma dokumentācijas) un ievērojot visus šī Līguma nosacījumus.
2. **Līguma darbības termiņš un darbu izpildes termiņš**
	1. Līgums stājas spēkā ar tā abpusējas parakstīšanas brīdi un ir spēkā līdz abu pušu saistību izpildei. Izpildītāja pienākums pabeigt visus pakalpojuma darbus **3 (trīs) mēnešu laikā, bet ne vēlāk kā līdz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.**
	2. TEP nodošana Pasūtītājam tiek apstiprināta ar savstarpēji parakstītu nodošanas – pieņemšanas aktu.
	3. Līguma izpildes laikā, iestājoties no Izpildītāja neatkarīgiem apstākļiem, kas kavē Līgumā noteikto saistību izpildi, vai padara neiespējamu līguma izpildi noteiktajos termiņos, Izpildītājam ir tiesības lūgt pagarināt izpildes termiņu, bet ne uz ilgāku laiku kā **2 (divas) kalendārās nedēļas**.
	4. Gadījumā, ja Izpildītājs pagarinājuma lūgumu nevar pamatot ar attiecīgiem dokumentiem, tad Pasūtītājam ir tiesības atteikt līguma termiņa pagarinājumu un piemērot soda sankcijas saskaņā ar Līguma 8.1.p.

1. **Līguma summa un norēķinu kārtība**
	1. Līguma summa TEP saskaņā ar Izpildītāja iesniegto finanšu piedāvājumu tiek noteikta EUR \_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_) bez PVN un Līguma summa par Būvprojekta minimālā sastāvā sastādīšanu EUR \_\_\_\_\_\_\_\_\_\_\_ ( \_\_\_\_\_\_\_\_\_\_\_\_\_\_ ) bez PVN. Kopējā līgumcena sastāda EUR \_\_\_\_\_\_\_\_\_\_\_ ( \_\_\_\_\_\_\_\_\_\_\_\_\_\_ ) bez PVN.
	2. Priekšapmaksa šī līguma ietvaros nav paredzēta.
	3. Līguma apmaksa paredzēta 20 (divdesmit) kalendāro dienu laikā no 20 kalendāras dienas no pasūtījuma pieņemšanas-nodošanas akta vai darbu izpildes akta un attiecīgas pavadzīmes parakstīšanas brīža.
	4. Pievienotās vērtības nodoklis tiek aprēķināts un maksāts saskaņā ar LR spēkā esošajiem normatīvajiem aktiem.
	5. Iespējamais sadārdzinājums Līguma izpildes laikā netiks apmaksāts.
2. **Izpildītāja pienākumi un tiesības**
	1. Izpildītājam jāveic TEP atbilstoši šī Līguma nosacījumiem un spēkā esošajiem normatīvajiem aktiem.
	2. Veicot saistības, Izpildītājam jāievēro spēkā esošo normatīvo aktu prasības, Līguma nosacījumus un Pasūtītāja norādījumus.
	3. Izpildītājs apņemas ievērot informācijas konfidencialitāti, neizmantot to paša vai jebkuras trešās personas labā, neizpaust trešajām personām un nelietot citādi kā tikai Līgumā noteikto pienākumu izpildīšanas nodrošināšanai.
	4. Izpildītājs apņemas:
		1. veicot līguma izpildi, ievērot līgumā noteiktos termiņus;
		2. veikt nepieciešamos darbus tādā apjomā, kas ir nepieciešams TEP izstrādei;
		3. par apstākļiem, kas var ietekmēt darbu izpildes kvalitāti, termiņus vai līgumcenu, Izpildītājam nekavējoties, bet ne vēlāk kā 3 (triju) dienu laikā ir jāiesniedz rakstisks paziņojums.
	5. Izpildītājs apņemas nest pilnu atbildību par TEP kvalitāti, t.sk. par tā pareizību un precizitāti.
	6. Izpildītājam ir tiesības piesaistīt savā iepirkuma iesniegtajā piedāvājumā minētos apakšuzņēmējus.
	7. Apakšuzņēmēju maiņu jāsaskaņo rakstveidā ar Pasūtītāju. Piedāvātājam apakšuzņēmējam jāatbilst Iepirkuma dokumentācijai prasībām.
	8. Izpildītājs ir atbildīgs par pakalpojumiem, ko veic tā Apakšuzņēmēji.
3. **Pasūtītāja pienākumi un tiesības**
	1. Pasūtītājam jāsniedz visu nepieciešamo dokumentāciju un informāciju, kas nepieciešama TEP izstrādāšanai, pēc iespējas īsākā laika periodā. Pasūtītājs ir atbildīgs par iesniegtās dokumentācijas un informācijas pareizību, Izpildītājs pieņem to kā pareizu un nav atbildīgs par šīs informācijas atbilstības pārbaudi.
	2. Pasūtītājs ir atbildīgs par Iepirkuma dokumentācijas ietvaros Tehniskās specifikācijas sastādīšanu.
	3. Pasūtītājs nodrošina Izpildītāja piekļūšanu objektam un tā (Pasūītāja) rīcībā esošajai informācijai, dokumentācijai, kas būtu attiecināma uz TEP šī Līguma izpildes laikā.
	4. Pasūtītājam ir tiesības izvirzīt pretenzijas par TEP dokumentāciju, kas tiek izstrādāta šī Līguma ietvaros, ja tā pilnīgi vai daļēji neatbilst Iepirkuma dokumentācijas prasībām vai Tehniskai specifikācijai, iepirkumam iesniegtajam piedāvājumam.
4. **Līguma izbeigšana, izpilde**
	1. Līguma izbeigšana notiek šādos apstākļos:
		1. Jebkura Puse ir tiesīga vienpusēji izbeigt šo Līgumu, ja otra Puse nav izpildījusi vienu vai vairākas saistības, un pēc rakstiska brīdinājuma saņemšanas saistību nepildīšana nav novērsta 15 (piecpadsmit) darba dienu laikā. Šajā gadījumā Puse, kas pēc rakstiska brīdinājuma nav izpildījusi saistību, par kuru tika norādīts rakstiskajā brīdinājumā, maksā otrai Pusei līgumsodu 10% apmērā no Līgumcenas, kā arī atlīdzību par reāli paveikto darbu saskaņā ar Darbu pārtraukšanas aktu;
		2. Pie Līguma izbeigšanas visas nenomaksātās soda sankcijas un visi kārtējie maksājumi par Būvprojekta minimālā sastāvā izstrādi un citiem pakalpojumiem, kas paredzēti ar šo Līgumu, jāsamaksā 5 (piecu) darba dienu laikā pēc Darbu pārtraukšanas akta parakstīšanas.
	2. Līgums tiek uzskatīts par izpildītu, kad Puses ir pilnā mērā izpildījušas šī Līguma saistības – Pasūtītājs ar nodošanas – pieņemšanas akta parakstīšanu ir apstiprinājis TEP saņemšanu un apmaksājis Līguma summu par TEP.
5. **Atbildība un strīdu izšķiršanas kārtība**
	1. Ja TEP sastādīšana netiek pabeigta noteiktā laikā, Pasūtītājam ir tiesības ieturēt līgumsodu 0,05% apmērā no Līgumcenas par katru nokavēto dienu, bet ne vairāk kā 10% no Līgumcenas. Līgumsods tiek ieturēts no Izpildītāja izmaksājamas summas.
	2. Puses ir atbildīgas par šajā Līgumā norādīto saistību pildīšanu un LR normatīvo aktu prasību ievērošanu. Pušu saistības pret otru Pusi vai trešajām personām ietver atbildību par zaudējumiem, kas nodarīti otrajai Pusei vai trešajām personām saskaņā ar LR normatīvo aktu prasībām.
	3. Visas domstarpības, kas ir saistītas ar šī Līguma izpildi, Puses risina pārrunu ceļā, bet, ja vienošanos nav iespējams panākt 15 (piecpadsmit) kalendāro dienu laikā, tad tiesā LR normatīvajos aktos noteiktā kārtībā.
	4. Ja Puses nevar panākt kopīgi pieņemamu risinājumu, strīdīgais jautājums izskatāms tiesā saskaņā ar LR spēkā esošo normatīvo aktu prasībām.
6. **Nepārvarama vara**
	1. Puses nav atbildīgas, iestājoties nepārvaramas varas apstākļiem, tādiem kā ugunsgrēks, dabas stihijas, karš, jebkura rakstura karadarbības, nelabvēlīgi valsts pārvaldes iestāžu akti, kā arī jebkuri ārkārtēja rakstura apstākļi, kurus Puses nevarēja ne paredzēt, ne novērst saprātīgiem līdzekļiem. Šādā gadījumā saistību izpildes termiņš tiek atlikts attiecīgi termiņam, kurā darbosies šie apstākļi.
	2. Pusei, kuras saistību izpildi apgrūtina nepārvaramas varas apstākļi, nekavējoties jānosūta paziņojums otrai Pusei, informējot par nepārvaramas varas iestāšanos un tās sekām, kā arī jāpieliek visas pūles, lai mazinātu nepārvaramas varas kaitīgās sekas.
	3. Gadījumā, ja rodas nepārvaramas varas apstākļi, kas ietekmē šī Līguma izpildes termiņus, bet Līgums tomēr var tikt izpildīts, Puses saskaņo savu turpmāko rīcību par Līguma izpildi un izpildes termiņiem. Ja nepārvaramas varas apstākļi turpinās ilgāk par 1 (vienu) mēnesi, Pusēm ir tiesības vienpusēji izbeigt šī Līguma darbību, veicot norēķinu par Izpildītāja faktiski padarīto darbu.
7. **Citi noteikumi**
	1. Ja kāds no Līguma punktiem neparedzētu apstākļu dēļ tiek atzīts par spēkā neesošu vai likumam neatbilstošu, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām.
	2. Nevienai no Pusēm nav tiesību nodot šajā Līgumā noteiktās saistības trešajai personai bez otras Puses rakstiskas piekrišanas.
	3. Šī Līguma noteikumi ir saistoši Pusēm un pilnā apmērā pāriet uz Pušu tiesību un saistību pārņēmējiem.
	4. Tās Līguma attiecības, kuras nav atrunātas šī Līguma tekstā, tiek regulētas saskaņā ar LR normatīvajiem aktiem.
	5. Visi šī Līguma grozījumi ir noformējami rakstveidā un iegūst spēku ar brīdi, kad tos parakstījuši abas Puses.
	6. Par Līguma izpildei būtisko rekvizītu maiņu, kā arī par izmaiņām īpašnieku vai amatpersonu ar paraksta tiesībām sastāvā, Puses informē viena otru 10 (desmit) darba dienu laikā. Ja kāda no Pusēm neinformē otru Pusi par savu rekvizītu maiņu šajā Līgumā noteiktajā termiņā, tā uzņemas atbildību par visiem zaudējumiem, kas šajā sakarā varētu rasties otrai Pusei.
	7. Līgums tiek sastādīts uz 5 (piecām) lapām latviešu valodā un parakstīts 2 (divos) eksemplāros, pa vienam eksemplāram katrai Pusei. Abiem eksemplāriem ir vienāds juridisks spēks.
8. **PUŠU REKVIZĪTI UN PARAKSTI**